Diari Oficial de la Generalitat Valenciana


Sumari del DOGV 9376, del 06-07-2022 (2022/6294)

DECRET 91/2022, d'1 de juliol, del Consell, pel qual es desafecten del domini públic i s'exclouen del Catàleg de forests de domini públic i utilitat pública de la província de València, 8.496,50 m² de terrenys forestals inclosos en la forest número 132 del catàleg, denominada les Creus i l'Ombria, sítia en el terme municipal de Tavernes de la Valldigna i propietat del seu ajuntament, corresponents a les antigues parcel·les 7, 11, 12, 13, hui incloses en la parcel·la 15 del polígon 29 del plànol cadastral del dit ajuntament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/07/01/91/dof/vci/html**

### Dades del document

Número de DOGV
:   9376

Data del DOGV
:   06-07-2022

Secció del DOGV
:   I. DISPOSICIONS GENERALS

Número del document
:   2022/6294


Data del document
:   01-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * política forestal
    * legislació
    * explotació forestal
    * ordenació forestal

DECRET 91/2022, d'1 de juliol, del Consell, pel qual es desafecten del domini públic i s'exclouen del Catàleg de forests de domini públic i utilitat pública de la província de València, 8.496,50 m² de terrenys forestals inclosos en la forest número 132 del catàleg, denominada les Creus i l'Ombria, sítia en el terme municipal de Tavernes de la Valldigna i propietat del seu ajuntament, corresponents a les antigues parcel·les 7, 11, 12, 13, hui incloses en la parcel·la 15 del polígon 29 del plànol cadastral del dit ajuntament. [2022/6294]  
Mitjançant la Sentència núm. 18/21, emesa en data 3 de febrer de 2021, el Jutjat de 1a Instància núm. 7 de València estima la demanda interposada per la procuradora Marían Isabel Gorris Aguilar en nom d'Arimaq, SL, contra l'Ajuntament de Tavernes de la Valldigna i la Generalitat Valenciana.  
En aquesta sentència es reconeix el dret de propietat de l'empresa Arimaq, SL, sobre els terrenys forestals corresponents a les antigues parcel·les 7, 11, 12 i 13, hui incloses dins de la 15 del polígon 29 del plànol cadastral de l'Ajuntament de Tavernes de la Valldigna, i es condemna l'Ajuntament de Tavernes de la Valldigna a reintegrar a Arimaq, SL, 8.496,50 m² inclosos dins de la forest d'utilitat pública núm. 132, i a rectificar la inscripció registral de la finca núm. 23.966 del Registre de la Propietat de Tavernes de la Valldigna (CRU 25676157967479), tom 1644, llibre 353 i foli 73, tot excloent-ne la indicada superfície de 8.496,50 m².  
Per això, es procedeix a la desafectació del domini públic forestal i a l'exclusió del Catàleg de forests de domini públic i utilitat pública de la província de València, de 8.496,50 m² de terrenys forestals que formen part de la forest número 132 del Catàleg, denominada les Creus i l'Ombria, situada al terme municipal de Tavernes de la Valldigna i propietat del seu Ajuntament, d'acord amb el que s'estableix en els articles 16.4. i 17 de la Llei 43/2003, de forests, i els articles 8 i 9 de la Llei 3/1993, forestal de la Comunitat Valenciana.  
Vist això anterior, a proposta de la consellera d'Agricultura, Desenvolupament Rural, Emergència Climàtica i Transició Ecològica i després de la deliberació prèvia del Consell, en la reunió del dia 1 de juliol de 2022,  
  
  
DECRETE  
  
Article 1. Desafectació del domini públic i exclou del Catàleg de forests de domini públic i utilitat pública  
Es desafecta del domini públic i s'exclou del Catàleg de forests de domini públic i utilitat pública de la província de València, una superfície de 8.496,50 m² de terrenys forestals inclosos en la forest núm. 132 del Catàleg, denominada les Creus i l'Ombria, situada al terme municipal de Tavernes de la Valldigna i propietat del seu ajuntament, corresponents a les antigues parcel·les cadastrals números 7, 11, 12 i 13, hui incloses dins de la 15 del polígon 29 del plànol cadastral de l'Ajuntament de Tavernes de la Valldigna.  
Aquesta zona se situa entre els vèrtexs que es mostren en la taula següent:  
  
Número X Y  
1 737859,71 1223105,77  
2 737758,39 1215677,64  
3 737859,37 7699236,66  
4 737836,72 0475050,66  
5 737875,52 4500804,40  
  
  
Sistema de coordenades ETRS89. Zona 30N  
  
Article 2. Modificar la inscripció del Catàleg de forests de domini públic i utilitat pública  
Que es modifique la inscripció de la forest catalogada de domini públic i utilitat pública de la província de València, número 132, denominada les Creus i l'Ombria, situada al terme municipal de Tavernes de la Valldigna, propietat del seu ajuntament, conforme amb els plànols i la resta de documentació que es troba en l'expedient, que quedarà de la manera següent:  
  
Número del CUP: 132.  
Forest: les Creus i l'Ombria.  
Província: València.  
Partit judicial: Sueca.  
Municipi: Tavernes de la Valldigna.  
Cabuda total: 1688,8127 ha.  
Cabuda pública: 1661,1427 ha.  
Enclavats: 8.  
Superfície enclavats: 27,67 ha.  
Espècie o espècies principals: Pinus halepensis.  
Inscripció registral: Sueca 17.01.1961, tom 1644, llibre 353, foli 73, finca 23381, inscripció 1a.  
Delimitació: sí, aprovada el 29.01.1964; delimitacions parcials: 30.09.1981, 02.04.1982, 05.07.1982.  
Amollonament: sí, aprovat el 29.11.1969.  
Servituds: pas de bestiar pels corriols que travessen la forest i de pas pels camins i sendes d'aquesta.  
Càrregues: sense càrregues.  
Límits:  
Nord: partida de les Creus (A): terme municipal de Favareta. Partida de les Creus (B): propietats particulars. Partida de l'Ombria: propietats particulars.  
Est: partida de les Creus (A): propietats particulars. Partida de les Creus (B): propietats particulars. Partida de l'Ombria: propietats particulars.  
Sud: partida de les Creus (A): propietats particulars. Partida de les Creus (B): propietats particulars. Partida de l'Ombria: terme de Xeraco.  
  
Oest: Partida de les Creus (A): termes municipals d'Alzira i Benifairó de la Valldigna. Partida de les Creus (B): propietats particulars. Partida de l'Ombria: terme de Benifairó de la Valldigna.  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Generalitat Valenciana.  
  
València, 1 de juliol de 2022  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÀ HERRERA


Còpia Permalink ELI